armvectores/hy_wikipedia_2023 huggingface dataset:
Աշոտ Միքայելյան

Աշոտ Արելի Միքայելյան (9 նոյեմբերի, 1970, Ստեփանակերտ - 22 օգոստոսի, 1992, Դրմբոն), հայ ազատամարտիկ, Արցախյան ազատամարտի մասնակից։


== Կենսագրություն ==
Ծնվել է 1970 թվականի նոյեմբերի 9-ին Ստեփանակերտ քաղաքում։
1977 թվականին հաճախել է Ստեփանակերտի թիվ 3 դպրոց, որն ավարտել է բարձր առաջադիմությամբ։
1987 թվականին ավարտելով դպրոցը՝ ընդունվել է Ստեփանակերտի մանկավարժական ինստիտուտի ընդհանուր տեխնիկական առարկաների բաժինը։
1988 թվականի փետրվարյան իրադարձություններից հետո տեղափոխվել է Երևանի ժողտնտեսության ինստիտուտի ընդհանուր տնտեսագիտության ֆակուլտետը։
1989 թվականին կրկին փոխում է մասնագիտությունը և տեղափոխվում ֆինանսահաշվային ֆակուլտետի հեռակա ուսուցման բաժին։
1988-89 թվականներին ուսմանը զուգահեռ աշխատում է Ստեփանակերտի էլեկտրասարքավորումների գործարանում որպես բանվոր։
1989 թվականից մասնակցել է Արցախյան ազատագրական պատերազմին։
1989 թ. նոյեմբերին այլ բուհերի մի խումբ ուսանողների հետ մեկնել է Հադրութ։ Մարտական ընկերների հետ պաշտպանել է Խծաբերդը, Արփագետուկը և այլ գյուղեր՝ մեկուկես ամիս մնալով շրջանում։
1990 թվականին՝ Շահումյանի շրջան գնալու նպատակով, Աշոտն ընդգրկվել է մեկ այլ ինքնապաշտպանական խմբում, սակայն առողջական վիճակի վատթարացման պատճառով մեկնել չի կարողացել։
1991 թվականի հունվարին արդեն հարազատ գյուղում էր՝ Սզնեքում, և համագյուղացիների հետ հերթապահում էր Թոփխանա կոչվող տեղամասում։
1991 թվականի փետրվարին մեկնել է Ստեփանակերտ և կամավորագրվել Գինեգործարանի թիվ 10 վաշտին։
Զոհվել է 1992 թվականի օգոստոսի 22-ին Դրմբոնի համար մղված մարտերից մեկում։ Թաղված է Ասկերանի շրջանի Սզնեք գյուղում։
Հետմահու պարգևատրվել է ՀՀ և ԼՂՀ «Արիության համար» մեդալներով։
67-րդ հարավային զուգահեռական

67-րդ հարավային զուգահեռականը հասարակածից 67° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2568 կմ է, երկարությունը՝ 16 346 կմ, ինչը կազմում է հասարակածի երկարության 39%-ը։


== Տես նաև` ==
68-րդ հարավային զուգահեռական
66-րդ հարավային զուգահեռական
67-րդ հյուսիսային զուգահեռական


== Ծանոթագրություններ ==
Սաբահ (երգչուհի)

Անվան այլ կիրառումների համար տե՛ս՝ Սաբահ (այլ կիրառումներ)Սաբահ (արաբ․՝ صباح‎‎ լատ.՝ Sabah)՝ բուն ազգանունը Ժանեթ Ֆղալի (ֆր.՝ Jeanette Feghali), հայտնի է նաև "Սաբբուհա" և "Շահրուրա" մակդիրներով, (նոյեմբերի 10, 1927(1927-11-10), Bdadoun, Լիբանան - նոյեմբերի 26, 2014(2014-11-26), Բեյրութ, Լիբանան), նշանավոր լիբանանցի համա-արաբական երգչուհի լիբանանյան ժողովրդային երաժշտության։ Նաև դերեր առած է մեծ թվով լիբանանյան և եգիպտական ֆիլմերի մեջ ինչպես նաև երաժշտական թատրոնի մեջ։ Ունեցել է արաբական և միջազգային մեծ ճանաչում իր երգահանդեսներով ու փառատոներու մեջ մասնակցություններով։


== Ծանոթագրություններ ==
Մեծ Թխինալա

Դիդի-Տհինալա (վրաց.՝ დიდი თხინალა), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 1080 մետր։ 2014 թվականի մարդահամարի տվյալներով գյուղում մարդ չի բնակվում։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Գազերու ձոր

Գազերու ձոր, ձոր Ճորոխի ավազանում։ Հոսում է Խոտրջրի շրջանով և միանում Ճորոխի վտակ Աղբնի Խեռալ գետակին։


== Ծանոթագրություններ ==
Սեուլ (այլ կիրառումներ)

Սեուլ, կարող է վերաբերել՝

Սեուլ - Կորեայի Հանրապետության մայրաքաղաքը և խոշորագույն բնակավայրն է։ Բնակչությունը ավելի քան 10 միլիոն մարդ է։ Տեղակայված է Հանգան գետի ափին։
Սեուլ - տարածաշրջան Հարավային Կորեայի հյուսիսարևելյան մասում։ Հայտնի է նաև որպես Սուդոգվոն։
Սեուլ - ֆուտբոլային ակումբ Հարավային Կորեայի Սեուլ քաղաքից։ Հիմնադրվել է 1983 թվականին։
Ձայնագրման լեյբլ

Ձայնագրման լեյբլը երաժշտության արդյունաբերության մեջ կարող է մի մակնիշ և ապրանքանիշ լինել, ասոցացված երաժշտական ձայնագրությունների և տեսահոլովակների մարքեթինգի հետ։ Հաճախ, ձայնագրման լեյբլն այն ընկերությունն է, որ տնօրինում է այսպիսի մակնիշներն ու ապրանքանիշները, համակարգում ձայնագրությունների և տեսահոլովակների արտադրանքը, արտադրումը, բաժանումը, մարկեթինգը, նպաստումը, և հեղինակային իրավունքի պաշտպանության կիրառումը. վարում է Ա և Հ. և հաստատում է կապալները ձայնագրվող արվեստագետների և նրանց տնօրենների միջև։


== Երաժշտության արդյունաբերություն ==
Երաժշտության արդյունաբերության մեջ, ավելի ու ավելի ձայնագրվող արվեստագետներն կախվել են ձայնագրման լեյբլների վրա՝ իրենց ունկնդիրների շարքը լայնացնելու, իրենց ալբոմների մարքեթինգի, և նպաստման համար՝ ռադիոյով, հեռուստացույցով, և այն հրապարակախոսների միջոցով, որ կատարողներին օգնում են իրենց հանրամիջոցային դրական զեկուցումով, որ իրենց ապրանքը շուկա բերեն և խանութներով և ուրիշ հանրային միջոցներով հասանելի դարձնեն: Ինտերնետն ավելի ու ավելի է վերածվում մի միջոց, որի շնորհիվ որոշ արվեստագետներ խուսափել են ծախսերից և ձեռք բերել նոր ունկնդիրներ, ինչպես նաև որոշ պարագաներում տեսահոլովակներից օգտվել իրենց ապրանքը ծախելու համար:


== Արտաքին հղումներ ==
«Top 4 Major Pop Record Labels (անգլերեն)»։ Վերցված է 2009-1-19
Շատ տարօրինակ դրախտ

«Շատ տարօրինակ դրախտ» (անգլ.՝ A Fairly Odd Summer, հայտնի է նաև որպես «Կախարդական ֆիլմ 3» (անգլ.՝ A Fairly Odd Movie 3), Nickelodeon հեռուստաալիքի ամերիկյան հեռուստատեսային ֆիլմը, որը նկարահանվել է «Կախարդական հովանավորներ» անիմացիոն շարքի հիման վրա։ Երրորդ ֆիլմն է, որը հիմնված է այս անիմացիոն շարքի վրա։ Թողարկվել է 2014 թվականի օգոստոսի 2-ին ԱՄՆ-ում։ DVD-ն թողարկվել է 2014 թվականի հոկտեմբերի 28-ին, Blu-ray-ը՝ 2015 թվականի դեկտեմբերի 4-ին։


== Սյուժե ==
Ամառ է։ Թիմիի ծնողները մեկնում են Հավայան կղզիներ։ Ինքը՝ Թիմին, ստիպված է հրաժարվել ուղևորությունից, քանի որ նրան հանձնարարված է լուրջ առաջադրանք. նա պետք է պահպանի կախարդական աշխարհի ամենակարևոր արտեֆակտը՝ Աբրակադաբրիումը, որն իր մեջ է կենտրոնացնում Փերիների աշխարհի ողջ կախարդանքը։
Թիմին իսկապես ցանկանում է գնալ Հավայան կղզիներ, և երբ իմանում է, որ իր ընտանիքն ու ընկերները նրա օգնության կարիքն ունեն, ուրախությամբ մեկնում է։ Քրոքերը և Ֆուպն իմանում են Թիմին Հավայան կղզիներում է Աբրակադաբրիումի հետ միասին, և մշակում են արտեֆակտը գողանալու և փերիների աշխարհին տիրելու ծրագիր։ Թիմին, Տուտիի  և փերիների ստիպված են լինում իրենց բոլոր ջանքերն ուղղել Քրոկերին և Ֆուպին կանգնեցնելուն։
Ֆիլմի վերջում Թիմին դառնում է փերի, ինչպես Վանդան, Կոսմոն և Պուֆը։


== Դերերում ==
Դրեյք Բել - Թիմի Թյորներ
Դանիելա Մոնե - Տուտտի
Դարան Նորիս - Կոսմո (հնչյունավորում), Թիմմիի հայրը
Սյուզան Բլեքսլի - Վանդա (հնչյունավորում)
Թարա Սթրոնգ - Թիմի Թյորներ (փերի) և Պուֆ (հնչյունավորում)
Մարկ Գիբոն - Յորգեն Ֆոն Սթրենգլ
Դեյվիդ Լյուիս - Դենզել Քրոկեր
Թերիլ Ռոթերի - Թիմիի մայրը
Դեյվ Վեյգել - Վիկկի
Քարթեր Հաթինգս - Մարտի
Էլլա Անդերսոն - Միտզի
Էրիկ Բոուսա - Ֆուպ (հնչյունավորում)
Սքոթ Բայո - Ֆուպ (դեր)
Թոնի Ալկանտար - Էդ Լեդլի


== Արտադրություն ==
Նկարահանումները տեղի են ունեցել 2 վայրում՝ Վանկուվերում (Կանադա) և Օահու կղզու հյուսիսային ափին (Հավայան կղզիներ)։


== Վարկանիշ ==
Պրեմիերայի շաբաթում ֆիլմն ունեցել է 2,8 միլիոն դիտում։ IMDb-ում այն ունի 4,7/10 գնահատական։


== Ծանոթագրություններ ==


== Արտաքին հղումներ ==
«Շատ տարօրինակ դրախտ»(անգլ.) ֆիլմը Internet Movie Database կայքում
LSD (երգ)

«LSD» (ոճավորված՝ «L$D», հավապումն է Love, Sex, Dreams (Սեր, Սեքս, Երազանքներ) բառերի), ամերիկացի ռեփեր ASAP Rocky-ի երգն է։ Այն թողարկվել է 2015 թվականի մայիսի 21-ին՝ որպես նրա «At. Long. Last. ASAP» կոչվող երկրորդ ստուդիական ալբոմի երրորդ սինգլ։ Երգը գրվել է ASAP Rocky-ի, Իսակ դե Բոնիի, Մայքլ Բերմենի, Հեկտոր Դելգադոյի, Բոբի Ջենթրիի Մայքլ Մյուլի և Ջիմ Ջոնսինի կողմից։


== Տեսահոլովակ ==
Երգի տեսահոլովակը, որի ռեժիսորներն են Դեքստեր Նեյվին և ASAP Rocky-ն, թողարկվել է 2015 թվականի մայիսի 19-ին։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Հայոց ցեղասպանության հուշարձան (Ալեքսանդրիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Եգիպտոսի Ալեքսանդրիա քաղաքի Սուրբ Պողոս և Պետրոս հայկական եկեղեցու բակում։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Հուշարձանն ստեղծվել է Ալեքսանդրիայի հայկական համայնքի և Հայ Առաքելական Եկեղեցու Եգիպտոսի թեմի աջակցությամբ։ Հուշարձանը Հայաստանից բերված անհայտ վարպետի աշխատանք է։


== Ծանոթագրություններ ==
Լը Մյոն

Լը Մյոն  (ֆր.՝ Le Mung), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Սավինյեն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17252։


== Բնակչություն ==
Համայնքի բնակչությունը 2010 թվականին կազմում էր 273 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լը Մյոն (ֆր.)
Զելյոնի Գայ (գյուղ, Նիկոլաևի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Զելյոնի Գայ գյուղում բնակվում էր 566 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շևիեռ

Շևիեռ (ֆր.՝ Chevières), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 50 մարդ, բնակչության խտությունը` 8.10 մարդ/կմ²։ Բնակավայրը զբաղեցնում է 6.17 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 60 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 30 աշխատունակ (15-64 տարեկան) բնակիչ, որոնցից ակտիվ էին 13-ը, իսկ ոչ ակտիվները` 17։ Ակտիվության ցուցանիշը կազմում է 43,3 %։ 13 աշխատունակ մարդկանցից աշխատել է 11 անձ (8 տղամարդ և 3 կին)։ Գործազուրկ են եղել 2 անձ (2 տղամարդ և 0 կին)։ 17 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կակարովո

Կակարովո (ռուս.՝ Каккарово, վեպս.՝ Kakkarv, ֆիններեն՝ Kakkarova), գյուղ Ռուսաստանի, Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երվանդ Գասպարյան (պատմաբան)

Անվան այլ կիրառումների համար տե՛ս՝ Երվանդ Գասպարյան (այլ կիրառումներ)Երվանդ Արամի Գասպարյան (հունվարի 30, 1953(1953-01-30), Երևան, Հայկական ԽՍՀ, ԽՍՀՄ - հունիսի 22, 2001(2001-06-22)), հայ պատմաբան։ Պատմական գիտությունների դոկտոր (2001):


== Կենսագրություն ==
Երվանդ Գասպարյանը ծնվել է 1953 թվականին Երևանում։ 1975 թվականին ավարտել է Երևանի պետական համալսարանը։ 1986-1991 թվականներին աշխատել է Երևանի բժշկական ինստիտուտում, 1993-1996 թվականներին՝ եղել է Ազգային հարցերի և ցեղասպանության ուսումնասիրության կենտրոնի տնօրեն։ 1994-1996 թվականներին դասավանդել է ԵՊՀ Իջևանի մասնաճյուղում, 1996-2001 թվականներին՝ ԵՊՀ պատմության ֆակուլտետում։
Աշխատությունները վերաբերում են Հայոց Ցեղասպանության հանդեպ Ֆրանսիայի քաղաքականությանը, ազգային-ազատագրական շարժման գործիչներին, հայոց պետականության հիմնահարցերին։


== Երկեր ==
Ֆրանսիան և մեծ եղեռնը։ Գասպարյան Երվանդ Արամի, Հակոբյան Հակոբ Վահանի, Երևան, Հայինֆո, 1997։
Հայասիրական շարժումը Ֆրանսիայում Առաջին աշխարհամարտի տարիներին, Երևան, 1999։
Ֆրանսիան և Մեծ Եղեռնը (1915-1918), Երևան, 2000։
Մեծ Եղեռնը և Ֆրանսիան, Երևան, 2001։
Անատոլ Ֆրանսը և հայ ժողովուրդը, Երևան, 2003։


== Ծանոթագրություններ ==
(3380) Ավայի

(3380) Ավայի (անգլ.՝ Awaji), աստերոիդ աստերոիդների հիմնական գոտում։ Հայտնաբերվել է 1940 թվականի մարտի 15-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,84339 ա. մ., առավելագույնը մոտենում է 2,7736 ա. մ. հեռավորության վրա և հեռանում 2,9132 ա. մ.։ Արեգակի շուրջ մեկ ամբողջական պտույտ է կատարում 1751,27 երկրային օրվա ընթացքում, իր ուղեծրով շարժվելով միջինում 0,205565 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3380) Ավայի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբին Ուիլյամս

Ռոբին Մաքլոուրին Ուիլյամս (անգլ.՝ Robin McLaurin Williams, հուլիսի 21, 1951 - օգոստոսի 11, 2014), ամերիկացի դերասան և կատակերգու։
Ճանաչման արժանանալով ամերիկյան «Մորք և Մինդի» (Mork & Mindy) հեռուստասերիալից՝ Ուիլյամսը 1980 թվականից սկսած հանդես է եկել մի շարք ֆիլմերում։ 1997 թվականին նկարահանված «Խելացի Ուիլ Հանթինգ» ֆիլմի համար ստանում է Ամերիկյան կինոակադեմիայի մրցանակ՝ Օսկար լավագույն երկրորդ պլանի տղամարդու դերասան անվանակարգում։
Մյուս հայտնի ֆիլմերից են «Ջումանջի», «Միսսիս Դաութֆայեր», «Մոսկվան Հուդզոնի վրա», «Ֆլաբբեր» և այլն։
Ստացել է նաև 2 Էմմի (մրցանակ), 4 Ոսկե Գլոբուս, 2 գիլդիայի էկրանային դերասաններ մրցանակ և 5 Գրեմմի։


== Մահ ==
2014 թվականի օգոստոսի 11-ին, ժամը 11։55 հանրահայտ դերասան Ռոբին Ուիլյամսին հայտնաբերել են մահացած իր տանը Հյուսիսային Կալիֆորնիայում. նա ինքնասպան էր եղել՝ կախվելով սեփական գոտու միջոցով, ձեռքին նաև հայտնաբերել էին կտրած վերք։


== Ֆիլմագրություն ==


=== Դերակատարումներ ===


=== Սցենարիստ ===


=== Պրոդյուսեր ===


=== Ռեժիսոր ===


== Արտաքին հղումներ ==
Robin Williams Պաշտոնական կայքը


== Ծանոթագրություններ ==
Կարլուշկա վտակ

Կարլուշկա վտակ (ռուս.՝ Протока Карлушка), գետ Ռուսաստանում,Կամչատկայի երկրամասում։ Գետի երկարությունը 25 կմ է։ Այն հոսում է Կամչատկա գետի ձախ մասում 13 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000112020000018329


== Ծանոթագրություններ ==


== Արտաքին հղումներ ==
[1]
Կիռիկուկյուլա (գյուղ, Ուռվաստե շրջան)

Անվան այլ կիրառումների համար տե՛ս՝ ԿիռիկուկյուլաԿիռիկուկյուլա (էստ․՝ Kirikuküla), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանդերլենդ կամուրջ (Դարհեմ կոմսություն)

Սանդերլենդ կամուրջ, համանուն գյուղ և կամուրջ Անգլիայի Դարհեմ կոմսությունում, Դարհեմ քաղաքից մոտավորապես 3 մղոն (4․8 կմ) դեպի հարավ։ Երկուսն էլ գտնվում են Ուիր և Բրաունի գետերի միախառնման կետի մոտ։


== Գյուղ ==
Գյուղն իրենից ներկայացնում է Քրոքսդեյլ-Հեթի ծխական համայնքի մաս՝ Դարհեմ կոմսության միավորական մարմնի  կազմում։   Տեղական կառավարման պատասխանատվությունը կիսում են ծխական և շրջանային խորհուրդները։


== Կամուրջ ==
Սկզբնապես Ուիր գետի վրայով անցնող Մեծ հյուսիսային մայրուղին (A1) անցնում էր Սանդերլենդի կամրջով, որը հավանաբար կառուցվել էր 14-րդ դարում։ Կառուցված է ավազաքարից ու բաղկացած է չորս կիսակլոր կամարներից։ Ենթարկվել է մի քանի վերանորոգման, որոնց արդյունքում 1770 թվականին վերաձևավորվել են կամարները,  1822 թվականին՝ լայնացվել եզրապատերը, իսկ 19-րդ դարում կառուցվել են նոր վերջնական պատեր։ Համարվում է առաջին դասի կառույց։
Երբ առաջացել է նոր կամրջի անհրաժեշտություն, քանի որ հինը բավականաչափ լայն չէր երթևեկության համար, արդեն գոյություն ունեցող կամրջից դեպի արևելք կառուցվել է Քրոքսդեյլ կամուրջը։ Այդ ժամանակի A1-ը հետագայում վերանախագծվել է A167 մայրուղու, և այն անցնում է արդեն Քրոքսդեյլ կամրջով։
Երբ տեղացիների խնդրանքով Մեծ հյուսիսային մայրուղու հին ճանապարհը փակվել է Դարհեմ կոմսության Խորհրդի կողմից, դրա արդյունքում Սանդերլենդի կամրջով այժմ քիչ ճանապարհային երթևեկություն է անցնում։  Այն թույլ է տալիս մուտք գործել Քրոքսդեյլի մասնավոր տարածք։ Կամրջով է անցնում նաև Ուիրդեյլ Ուեյի երկար արահետի մի հատվածը։ Կամուրջը միացնում է Բրանդոն-Բայշոթլզ և Քրոքսդեյլ-Հեթի համայնքները։


== Ծանոթագրություններ ==
Պետրովսկի գյուղական խորհուրդ (Բալակլեյսկի շրջան)

Անվան այլ կիրառումների համար տե՛ս՝ Պետրովսկի գյուղական խորհուրդ (այլ կիրառումներ)Պետրովսկի գյուղական խորհուրդ  (ուկրաիներեն՝ Петрівська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Պետրովսկի գյուղական խորհրդում բնակվում էր 3942 մարդ։ Բնակավայրը զբաղեցնում է 154.48 կմ² տարածք։ Բնակչության խտությունը կազմում էր 25.52 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նետաձգություն (այլ կիրառումներ)

Նետաձգություն,

մինչև հրազենի երևան գալը որսի և պատերազմի ժամանակ նշանակետը խոցելու հեռահար միջոց։
Հնագույն մարզաձևերից մեկը։ Ժամանակակից մարզական նետաձգության աղեղը 1580—1770 մմ երկարությամբ և 1,5— 1,6 կգ քաշով փայտե գործիք է՝ ծայրերից ձգված 3 մմ տրամագծով գերամուր սինթետիկ թելով։ Նետի երկարությունը 600-800 մմ, տրամագիծը՝ 6,4-8,0 մմ, քաշը՝ 15-32,5 գ։ 1900 թվականից (ոչ պարբերաբար) ընդգրկված է օլիմպիական խաղերի ծրագրում։ Նետաձգության միջազգային ֆեդերացիան (ՖԻՏԱ) հիմնադրվել է 1931 թվականին և միավորում է ավելի քան 50 ազգային ֆեդերացիա։ Ժամանակակից նետաձգության աշխարհի առաջնությունում տղամարդիկ մրցում են 90, 70, 50 և 30 մ, իսկ կանայք՝ 70, 60, 50 և 30 մ մրցատարածություններում (4 օր, յուրաքանչյուր վարժության համար՝ 72 նետ)։ Եվրոպայի առաջնությունը տևում է 2 օր (36 նետարձակում)։ Աշխարհիի, Եվրոպայի և այլ առաջնություններում որոշվում են բացարձակ չեմպիոնները (բոլոր օրերի նետարձակումների միավորների գումարով) և առանձին մրցաձևերի հաղթողները։ Օլիմպիական խաղերում 4 մրցատարածությունների (288 նետ) միավորների գումարով որոշվում են բացարձակ չեմպիոններ (կանանց և տղամարդկանց)։ Կանանց և տղամարդկանց թիմային առաջնությունները անցկացվում են առանձին-առանձին։ Հայաստանի նետաձգության ֆեդերացիան ստեղծվել է 1969 թվականին։ Նետաձգությամբ զբաղվում են ավելի քան 400 մարդ (1982 թվական)։


== Տես նաև ==
Նետ ու աղեղ
Շինշիլա

Շինշիլա (լատ.՝ Chinchilla lanigera), կրծողների կարգի շինշիլանմանների ընտանիքի կենդանիների սեռ։
Ընդգրկում է արտաքնակազմով իրար նման երկու տեսակ՝ կարճապոչ կամ խոշոր շինշիլաներ և երկարապոչ կամ փոքր շինշիլաներ։ Պարանոցը կարճ է, գլուխը՝ խոշոր, աչքերը՝ սև և մեծ, բեղիկները՝ երկար։ Ունի առանց արմատի 20 ատամ (4 կտրիչ և 16 սեղանատամ)։ Բութ եղունգներով և կոշտ բարձիկներով հնգամատ առջևի վերջավորությունները կարճ են, իսկ չորս մատով ետինը՝ ավելի հզոր։ Խոշոր շինշիլաների մարմնի երկարությունը՝ 35- 40, իսկ փոքրինը 24-30 սմ է, կենդանի միջին զանգվածը՝ համապատասխանաբար 700 և 500 գ։ Մեջքի և կողմնային հատվածների մազածածկի թույրը կապտամոխրագույն է, իսկ որովայնինը և ոտքերինը՝ սպիտակ։ Պոչի մազերը երկար են և կոպիտ։ Շինշիլաները ապրում են գաղութներով Անդերում (2-4 հազար մետր բարձրության վրա)՝ Պերուի, Չիլիի, Բոլիվիայի և Արգենտինայի տարածքում։ Ակտիվ է երեկոյան և գիշերը։ Սնվում են բարձրլեռնային խոտաբույսերով և թփերով։ Ծնում են տարեկան 2-3 անգամ (յուրաքանչյուր ծնին՝ 1-5 ձագ)։ Խոշոր շինշիլայի հղիության տևողությունը՝ 120, իսկ փոքրինը 111 օր է։ Սեռահասուն են դառնում 6-7 ամսականում և կարող են բազմանալ մինչև 10-12 տարեկանը։ Ապրում են մոտ 20 տարի։ Շինշիլաները արդյունագործության օբյեկտ են (օգտագործվում է շատ արժեքավոր մորթին)։ XIX դարի վերջերին և XX դարի սկզբներին ինտենսիվ որսի հետևանքով շինշիլան գրեթե ոչնչացված էր։ Փոքր շինշիլների ոչ մեծ գլխաքանակ կա Հյուսիսային Չիլիի առափնյա թեքություններում (այն վերցված է պահպանության տակ)։ 1923 թվականից շինշիլան (հիմնականում կարճապոչը) բուծվում է վանդակներում (սկզբում՝ ԱՄՆ-ում և Կանադայում, ավելի ուշ՝ Եվրոպայի գրեթե բոլոր երկրներում, ինչպես նաև Հարավային Ամերիկայում, Աֆրիկայում և Ավստրալիայում)։ Հայաստանում շինշիլաբուծությունը տարածվել է 1998 թվականից։ Ներկայումս Հայաստանում գործում են ավելի քան 35 շինշիլաբուծական տնտեսություններ։

Շինշիլաների խնամքով և բուծմամբ զբաղվում են նաև սիրող-կենդանաբույծները։ Շինշիլաները որպես ընտանի կենդանիներ շատ տարածված են Եվրոպայում, ԱՄՆ-ում և Ռուսաստանում։ Շինշիլաների մաքրակենցաղության, տհաճ հոտի իսպառ բացակայության և դիմացկունության պատճառուվ նրանց տնային խնամքը տարածվում է նաև Հայաստանում։ Շինշիլաբուծությունը որպես եկամտաբեր բիզնես իր ուրույն տեղն ունի կենդանաբուծության և մորթեգործության բնագավառներում։
Շնորհիվ կլիմայական պայմանների և բարձրորակ ալպիական կերերի շինշիլաբուծությունը Հայաստանում ունի զարգացման մեծ հեռանկար։


== Ծանոթագրություններ ==


== Արտաքին հղումներ ==
Շինշիլաբույծների հայկական ընկերակցություն
Տիեզերական մարմին

Տիեզերական մարմին, երկնային մարմին (աստղագիտական մարմին) կամ տիեզերական սարք, որը գտնվում է Երկրի մթնոլորտից դուրս տիեզերական տարածությունում։
Բնական տիեզերական մարմիններից են աստղերը, մոլորակները և նրանց բնական արբանյակները, աստերոիդները, գիսաստղները և այլն։
Արհեստական տիեզերական մարմիններ են տիեզերական սարքերը, կրող հրթիռների վերջին աստիճանների մնացորդները և դրանց մնացորդները։
ՄԱԿ-ի 1971 թվականի «տիեզերական մարմիններին հասցված վնասի համար միջազգային պատասխանատվության մասին» և 1974 թվականի «տիեզերական տարածություն արձակված մարմինների գրանցման մասին» կոնվենցիաներում տիեզերական մարմնի հասկացությունը բացատրվում է, որպես ցանկացած արհեստական մարմին (ներառյալ նրա մասերը և արձակման միջոցները), որը արձակվում է տիեզերական տարածություն։ Այսպիսով, միջազգային տիեզերական օրենսդրությունը օգտագործում է «տիեզերական մարմին» արտահայտությունը միայն արհեստական ծագում ունեցող մարմինների վերաբերյալ։ Բնական մարմինների անվանման ժամանակ միջազգային տիեզերական օրենսդրությունում օգտագործվում է «երկնային մարմին» եզրույթը։
Չբացահայտված թռչող օբյեկտների նման օգտագործվում է նաև չբացահայտված տիեզերական մարմին (կամ օբյեկտ) եզրույթը։
Լեոնիդ Անդրեև

Լեոնիդ Նիկոլաևիչ Անդրեև (օգոստոսի 9 (21), 1871[…], Օրյոլ, Ռուսական կայսրություն[…] - սեպտեմբերի 12, 1919(1919-09-12)[…], Ռեպինո, Պետրոգրադ), ռուս գրող։
Ծնվել է օգոստոսի 9(21)–ին, Օրյոլում։ Գրական գործունեությունն սկսել է 1895 թվականից՝ ֆելիետոններով։ Վաղ շրջանի պատմվածքներում («Բերգամոտը և Գարասկան», 1898, «Շտաբսկապիտան Կաբլուկովի կյանքից», 1898 և այլն) արտահայտել է ժողովրդավարական հայացքներ, հետագայում հարել է դեկադենտական դպրոցին, մարդկային կյանքը համարել անիմաստ, բանականությունը՝ անզոր («Պատ», 1901, «Միտք», 1902, «Վասիլի Թեբեացու կյանքը», 1904)։
«Նահանգապետը» (1906), «Ցոթ կախվածների պատմությունը» (1908), «Իվան Իվանովիչ» (1908) պատմվածքներում քննադատել է բուրժուական հասարակության հիվանդոտ կողմերը, միաժամանակ արտահայտելով համակրանք հեղափոխության (1905—1907) նկատմամբ։ Այնուամենայնիվ, Անդրեևը հեռացել է ռուս գրականության առաջադեմ ավանդույթներից։
Կյանքից դժգոհությունը  նրա հերոսների մոտ արտահայտվում է անարխո-նիհիլիստական խռովարարությամբ («Խավար», 1907, «Արքա Սովը», 1908, պատմվածքները ե «Սև դիմակներ», 1908, «Նզովք», 1910, փիլիսոփայական դրամաները)։ Անդրեևի ստեղծագործությունը մոտ էր էքսպրեսիոնիզմին։  Լեոնիդ Նիկոլաևիչ Անդրեևը մահացել է 1919 թվականի սեպտեմբերի 12-ին, Նեյվալայում (Ֆինլանդիա)։


== Հայերեն հրապարակումները ==


=== Մամուլ ===
Ձին սենատում։ «Գարուն», 1992, թիվ 11, էջ 52։


== Ծանոթագրություններ ==


== Գրականություն ==
Молодые годы Леонида Андреева / Николай Николаевич Фатов; [предисл. и подгот. текста О. В. Вологиной]. — Орёл: Изд. Александр Воробьёв: Дом-Музей Леонида Андреева, 2010—271 c. (переиздание книги 1924 г.) ISBN 978-5-91468-059-3
Леонид Андреев. Далёкие. Близкие. Сборник: [к 140-летию со дня рождения Л. Н. Андреева / составитель, авт. вступ. ст. и коммент. И. Г. Андреева] Москва: Минувшее, 2011—476 с. — ISBN 978-5-902073-86-4
Леонид Андреев: материалы и исследования: [Сборник] / Рос. акад. наук. Ин-т мировой лит. им. А. М. Горького; [Ред. В. А. Келдыш, М. В. Козьменко] М.: Наследие, 2000—415 с. — ISBN 5-9208-0006-2
Леонид Андреев и традиции русского реализма / В. Беззубов. Таллинн: Ээсти раамат, 1984—335 с.
Сумерки русской литературы: Максим Горький. Леонид Андреев. Чириков. Юшкевич : Очерки / Бэн (Б. Назаревский). — Москва: т-во скоропечатни А. А. Левенсон, 1912. — 103 с.
Патологическое творчество: (Леонид Андреев) / Д-р Ткачёв Т. Я. — Харьков: тип. «Мирн. труд», 1913 — 32 с.
О смысле жизни: Фёдор Сологуб, Леонид Андреев, Лев Шестов / Иванов-Разумник. — Санкт-Петербург: тип. М. М. Стасюлевича, 1908—312 с.
Жизнь Леонида Андреева, рассказанная им самим и его современниками / Людмила Кен, Леонид Рогов. — Санкт-Петербург: Изд.-полиграфическая компания «КОСТА», 2010—432 с.
Андреев В. Л. Детство. М.: Советский писатель, 1966. — 276 с.


== Արտաքին հղումներ ==

Լեոնիդ Անդրեևը գրապահարանում
Լեոնիդ Անդրեևը standardebooks.org-ում
Հարություն Շալջյան

Գրիգորի Շալջյան Հարություն (1898, Վան, Վանի վիլայեթ, Օսմանյան կայսրություն - փետրվարի 3, 1970(1970-02-03), Երևան, Հայկական ԽՍՀ, ԽՍՀՄ), հայ դրամատուրգ, ԽՍՀՄ գրողների միության անդամ 1934 թվականից։ ԽՄԿԿ անդամ 1925 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ 1915 թվականին գաղթել է Երևան։ 1915-1916 թվականներին աշխատել է Աբրահամովների բամբակազտիչ գործարանում։ 1920-1923 թվականներին ծառայել է կարմիր բանակում։ 1923 թվականին Ալեքսանդրապոլի (այժմ՝ Գյումրի) երկաթգծի բանվորական ակումբի վարիչն էր։ 1924-1927 թվականներին աշխատել է Լենինականի գավկոմում։ 1927-1929 թվականներին եղել է Լենինականի թատրոնի, 1929 թվականին՝ Երևանի Գ. Սունդուկյանի անվան պետական թատրոնի տնօրենը, 1931-1934 թվականներին՝ Թալինի շրջխորհրդի գործկոմի նախագահը, 1936-1939 թվականներին՝ Հայաստանի գրողների միության գրական ֆոնդի տնօրենը, 1939-1941 թվականներին՝ Հայդրամկոմի տնօրենը։ 1941-1943 թվականներին ծառայել է խորհրդային բանակում։ 1945-1948 թվականներին աշխատել է արտասահմանից ներգաղթած հայերի ընդունման կոմիտեում։ 1954 թվականից ՀԽՍՀ սննդի արդյունաբերության նախարարության կադրերի բաժնի վարիչն էր։
Նրա դրամաները, որոնք բեմադրվել են քաղաքային ու գյուղական բեմերում, թարգմանվել են ադրբեջաներեն ու քրդերեն։
«Հայֆիլմը» նրա սցենարով նկարահանել է (1938) «Լեռնային հեղեղ» կինոնկարը։ Մահացել է Երևանում։


== Հ. Շալջյանի երկերի մատենագրություն ==
Հարձակում (պոեմ), Երևան, Պետհրատ, 1931, 36 էջ։
Ունևորության ճանապարհին (պիես), Երևան, Պետհրատ, 1935, 51 էջ։
Բարձրացող ամրոցներ (գրքում տեղ են գտել նաև «Բարձրացող ամրոցներ» և «Նոր ուղի» պիեսները), Երևան, Պետհրատ, 1936, 70 էջ։


== Աղբյուրներ ==
Հարկ-Սուն Լաու

Հարկ-Սուն Լաու (անգլ.՝ Hark-Sun Lau, 1910 - հունվարի 25, 1989(1989-01-25)), չինացի դերասան։ Հանդիսատեսին հայտնի է «Նախագիծ Ա» ֆիլմից։
Խաչազիզ

Խաչազիզ, հայկական արական անուն։ Առաջացել է հայերեն խաչ և արաբերեն عزيز (azīz)՝ «սուրբ» բառերից։ Մեկ անգամ գործածվել է 15-րդ դարում։


== Գործածություններ ==
Խաչազիզ, եղբորթոռ Լիանոսի, ով 1491 թվականին ստացավ մի Ավետարան։


== Ծանոթագրություններ ==
Հայաստանի դիվանագիտական ներկայացուցիչներ

Իր պատմության նորագույն շրջանում Հայաստանը միջազգային հարաբերություններում պետականորեն ներկայացված է 1918 թվականից՝ արտաքին գործերի նախարարներով, դեսպաններով, մշտական ներկայացուցիչներով, գլխավոր հյուպատոսներով և այլն։ Մինչ այսօր Հայաստանին ծառայել են 250-ից ավելի դիվանագիտական ներկայացուցիչներ ։
Հայաստանի Առաջին Հանրապետությունն ունեցել է արտաքին գործերի հինգ նախարարներ (Համազասպ Օհանջանյան, Սիմոն Վրացյան, Ալեքսանդր Խատիսյան, Սիրական Տիգրանյան, Հովհաննես Քաջազնունի (պաշտոնակատար)) և մոտ չորս տասնյակից ավելի դիվանագիտական ներկայացուցիչներ, որոնք հավատարմագրված են եղել Ճապոնիայում (Դիանա Աբգար), Իրաքում (Արսեն Կիտուր), Իրանում (Հովսեփ Արղության), Բելգիայում (Տիգրան Չամքերթեն), ԱՄՆ-ում (Գարեգին Փաստրմաճյան (Արմէն Գարո)), Գերմանիայում (Ջեյմս Գրինֆիլդ), Դանիայում (Ինգա Նալբանդյան) և այլ երկրներում։
Հայաստանի Խորհրդային Սոցիալիստական Հանրապետությունը, որպես ԽՍՀՄ անդամ, չի վարել սեփական արտաքին քաղաքականություն և, հետևաբար, չի ունեցել նաև սեփական դիվանագիտական ներկայացուցիչներ այլ պետություններում, սակայն ունեցել է արտաքին գործերի ինը նախարարներ (մինչև 1946 թվականը՝ արտաքին գործերի ժողովրդական կոմիսար). Ալեքսանդր Բեկզադյան, Ասքանազ Մռավյան, Սահակ Կարապետյան, Գևորգ Հովհաննիսյան, Անտոն Քոչինյան, Բալաբեկ Մարտիրոսյան, Կամո Ուդումյան, Ջոն Կիրակոսյան, Անատոլի Մկրտչյան։
Հայաստանի Երրորդ Հանրապետությունը 1991 թվականից ունեցել է արտաքին գործերի ութ նախարարներ՝ ներառյալ երկու պաշտոնակատարները. Աշոտ Եղիազարյան, Րաֆֆի Հովհաննիսյան, Արման Կիրակոսյան, Վահան Փափազյան, Ալեքսանդր Արզումանյան, Վարդան Օսկանյան, Էդվարդ Նալբանդյան, Զոհրաբ Մնացականյան։ Անկախությունից ի վեր՝ ՀՀ-ն ունեցել է դեսպաններ հարյուրից ավելի երկրներում, մշտական ներկայացուցիչներ մոտ երկու տասնյակ միջազգային կազմակերպություններում, գլխավոր հյուպատոսներ մոտ տասը երկրներում և մեկ տասնյակից ավելի հատուկ հանձնարարություններով դեսպաններ։


== Ծանոթագրություններ ==
Սադովոյե (Տուապսեի շրջան)

Սադովոյե (ռուս.` Садовое), գյուղ  Ռուսաստանի Դաշնության Կրասնոդարի երկրամասի Տուապսեի շրջանում, Փսեկուպս գետի ափին, Չինարի կայարանից 2 կմ հեռավորության վրա։ Գտնվում է Տուապսեից 60 կմ հյուսիս, ծովի մակարդակից 294 մ բարձրության վրա։


== Բնակչություն ==
1881 թվականին գյուղն ունեցել է 20 տուն և 96 բնակիչ։ 1989 թվականի տվյալներով, գյուղում ապրում էր 542 մարդ, որից 370 ռուսներ, 149 հայեր, 15 ուկրաինացիներ և 2 ադըղեներ։

Բնակիչներն զբաղվում են թեյի, ծխախոտի մշակությամբ և այգեգործությամբ։ Գյուղն ունի ութամյա դպրոց, ակումբ և բուժկայան։


== Պատմություն ==
Ի սկզբանե, 1864 թվականին կառուցված Վլադիկավկազսկայա ստանիցան 1869 թվականին վերանվանվել է գյուղ Սադովոյե։ 1925-1953 թվականներին մտել է Հայկական ազգային շրջանի կազմի մեջ։ Հայերը եկել են Սամսունի շրջակայքի գյուղերից` 1868 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Խաղեր (այլ կիրառումներ)

Խաղեր, կարող է վերաբերել՝

Խաղեր - ժողովրդական, սերնդեսերունդ ավանդաբար հաղորդվող հասարակական ժամանցի ձևեր
Խաղեր - 1990 թվականին «Հայկ» կինոստուդիայում նկարահանված հայկական ֆիլմ
Մադագասկար (մուլտֆիլմ)

Անվան այլ կիրառումների համար տե՛ս՝ Մադագասկար (այլ կիրառումներ)Մադագասկար, ամերիկյան 3Դ մուլտֆիլմ է, մուլտֆիլմի հերոսներն են Ալեքսը, Մարտին, Մելմանը, Գլորիան և այլն։


== Սյուժե ==
Նյու Յորքի կենդանաբանական այգու կենդանիներ՝ առյուծ Ալեքս, զեբր Մարտինը, գետաձի Գլորիան և ընձուղտ Մելամանը շատ լավ ընկերներ են և վայելում են իրենց կյանքը։ Երբեմն զեբր Մարտինը բողոքում է իրենց կյանքից ասելով որ իրենք ամբողջ կյանքում անիմաստ և անհետաքրքիր են ապրել։
Մի օր գազանանոցի մոտակայքում Մարտինը նկատում է որ պինգվինները գաղտնի թունել են փորում և ուզում են փախչել ազատություն։ Մարտինին դուր է գալիս այս գաղափարը և նա ասում է իր ընկերներին սակայն նրանք չեն համաձայնում փախչել գազանանոցից։ Հաջորդ օրը առավոտյան ընկերները տեսնում են որ Մարտինը չկա և նրանք գնում են մետրո նրա ետևից, որպեսզի ետ բերեն գազանանոց։ Հասնելով մետրո նրանք գտնում են Մարտինին և այդ ժամանակ ոստիկանությունը գալիս է և բռնում գցում տուփերի մեջ։ Նրանք արթնանալով տուփերում տեսնում են որ նավի վրա են գտնվում և այդ նավը ուղևորվում դեպի Քենյա։ Պինգվինները գալիս են և կապում են նավապետին և նավի ուղղությունը փոխում դեպի Անտարկտիդա։ Նավի ուղղությունը փոխելու ժամանակ նավի վրայից տուփերով ջուրն են ընկնում Ալեքսը, Մարտինը, Գլորիան և Մելմանը։ Ջուրը նրանց քշում տանում է դեպի Մադագասկար։
Հասնելով տեղ նրանք ընկերները չեն գիտակցում որ հայտնվել են մեկ այլ մայրցամաքում, նրանք կարծում են, որ իրենք գտնվում են Սան Դիեգոյի գազանանոցում։ Բայց շուտով Ալեքսը այդտեղի մանր կենդանիներին և իրենց թագավոր Լեմուրին փրկում է գազաններից ովքեր ուզում են ուտել նրանց։ Մարտինը շատ գոհ իր ազատությունից վայելում է պահը իսկ Ալեքսը բողոքում է և ուզում վերադառնալ կենդանաբանական այգի։ Այնուհետև արքա Լեմուրը նրանց հետ կնքում է գործարք որով Ալեքսը իրեն և իր կենդանիներին կպաշտպանի գազաններից իսկ նրանք ընկերներին կապահովեն հանգիստ և խնամք։ Շուտով Ալեքսի աչքին սովից բոլորը ուտելիք են երևում և նա որոշում բաժանվել նրանցից, սակայն ընկերները կարողանում են դուրս իրավիճակից, իսկ Լեմուրին և իր կենդանիներին այդքան վախեցնող գիշատիչները Ալեքսի շնորհիվ հանգիստ են թողնում։ Մուլտֆիլմի վերջում ընկերները որոշում են ճանապարհորդել աշխարհով։


== Ծանոթագրություններ ==
Լիբե (գյուղ, Ռիդալա շրջան)

Լիբե (էստ․՝ Lõbe), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջեյմս Բոգարդ

Ջեյմս Բոգարդ (անգլ.՝ James Bogardus, մարտի 14, 1800(1800-03-14), Catskill, Գրին շրջան, Նյու Յորք, ԱՄՆ - ապրիլի 13, 1874(1874-04-13), Նյու Յորք, Նյու Յորք, ԱՄՆ), ամերիկյան գյուտարար ու շինարար, որը հայտնի է դարձել նրանով, որ մասսայականացրել է թուջի օգտագործումը, որոնք ԱՄՆ-ում ակտիվորեն օգտագործվել են 1850-1880 թվականներին արդյունաբերական և առևտրային շենքերի կառուցման համար։


== Կենսագրություն ==
Բոգարդը ծնվել է Նյու Յորքի Կացկիլ քաղաքում, 1800 թվականի մարտի 14-ին։ Տասնչորս տարեկան հասակում թողել է դպրոցը և զբաղվել ժամագործությամբ։
Մինչև թուջե կառուցվածքներով զբաղվելը եղել է մի քանի գյուտի հեղինակ։ Օրինակ, Բոգարդը ստեղծել է այնպիսի մատիտ, որի ծայրը միշտ եղել է սուր։ Մատիտը միաժամանակ եղել է փորագրող մեքենա։ Դրանով տպագրվել են առաջին անգլիական նամականիշները։ 1828 թվականին հայտնագործել է բամբակ պտտող մեքենա։
Բոգարդը կարծում էր, որ թուջը միաժամանակ համապատասխանում է ինչպես ինժեներական, այնպես էլ գեղագիտական ​​պահանջներին։ Նա իր շենքերը նախագծել է այնպես, որ եթե մետաղական կառույցների մեծ մասը հեռացվեր կամ քանդվեր, ապա այդ շենքերը կշարունակեին կանգուն մնալ։ Դրա մասին խոսվում է իր «Ճարտարապետն ու երկաթը» գրքում։
Ըստ գյուտարարի մեթոդի՝ առաջարկվում էր շենքի ծանրությունն ապահովել ոչ թե պատերով, այլ սյուններով։ Այդ մեթոդը հետագայում հիմք է հանդիսացել թուջե շրջանակների և երկնաքերերի կառուցման համար։ Առաջին անգամ այդ մեթոդը Բոգարդի կողմից կիրառվել է 1848 թվականին՝ Նյու Յորքում իր հինգհարկանի գործարանի շինարարության ժամանակ։


== Ծանոթագրություններ ==


== Գրականություն ==
Giedion S. Space, Time and Architecture: The Growth of a New Tradition. — Harvard University Press, 1967. — ISBN 9780674830400
«James-Bogardus» (անգլերեն)։ Վերցված է 2015-02-27 Самин Д. К. Сто великких архитекторов. — М.: Вече, 2009. — (100 великих). — ISBN 9785953340205


== Արտաքին հղումներ ==
James Bogardus
Մատկոմա

Մատկոմա (ռուս.՝ Маткома), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Ռիբինսկի ջրամբարի ափում։ Գետի երկարությունը 48 կմ է։ Ավազանի տարածքը 324 կմ² է։ Աջ վտակն Բարկա գետն է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշևի ջրամբար։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009717
Հիդրոլոգիական ուսումնասիրությունների կոդը - 110000971
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոտոմակ

Պոտոմակը (անգլ.՝ Potomac River), գետ ԱՄՆ-ի արևելյան մասում, որը թափվում է Ատլանտյան օվկիանոսը։


== Բնութագրում ==
Ընդհանուր երկարությունը կազմում է 708 կմ։ Նրա ջրային ավազանը կազմում է 38.000 քառ. կմ.։ ԱՄՆ-ի մայրաքաղաք Վաշինգտոնը գտնվում է գետի հյուսիսային ափին։ Գետը հոսում է նաև Մերիլենդ և Արևմտյան Վիրջինիա նահանգների տարածքներով, և Մերիլենդից էլ թափվում է Ատլանտյան օվկիանոսը։


== Ծանոթագրություններ ==
Իվնիցա (գյուղ, Անդրուշևկայի շրջան)

Իվնիցա (ուկրաիներեն՝ Івниця), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1683 թվականին։
2001 թվականի տվյալներով Իվնիցա գյուղում բնակվում էր 1 644 մարդ։ Բնակավայրը զբաղեցնում է 30606 կմ² տարածք։ Բնակչության խտությունը կազմում էր 53,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիանոպոլիս

Դիանոպոլիս  (պորտ.՝ Dianópolis), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 18 100 մարդ՝ 2007 թվականի տվյալներով։ Գրավում է 3 217,179 կմ2 տարածք։ Բնակչության խտությունը՝ 5,62 մարդ/կմ²։


== Պատմություն ==
Քաղաքը հիմնադրվել է 1884 թվականի օգոստոսի 26-ին։ Քաղաքի տոնը նշվում է օգոստոսի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 46.331.016,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.820,76 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,693 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման խոնավ մերձարևադարձային է։


== Արտաքին հղումներ ==
Տեղեկություններ  Դիանոպոլիսի մասին
Պուտկաստե (այլ կիրառումներ)

Պուտկաստե անունը կամ տերմինը կարող է վերաբերել հետևյալ հոդվածներին․

Պուտկաստե - գյուղ Էստոնիայի Մառտնա շրջանի կազմում։
Պուտկաստե - գյուղ Էստոնիայի Կեինա շրջանի կազմում։
Աղմեշտի

Աղմեշտի, գետակ Որոտանի ավազանում, նրա ձախակողմյա վտակը։ Մայր գետին է միանում այժմյան Սիսիանի շրջանում։


== Ծանոթագրություններ ==
Ադիբեկյան

Ադիբեկյան, հայկական ազգանուն։


== Ազգանունը կրողներ ==
Ահարոն Ադիբեկյան (ծ. 1942), սոցիոլոգ։
Գևորգ Ադիբեկյան (1838-1865), կրթական գործիչ։
Հարություն Ադիբեկյան (19-րդ դար), բանաստեղծ։
Հովհաննես Ալեքսանդրի Ադիբեկյան (ծ. 1937), փիլիսոփա։
Հովհաննես Պետրոսի Ադիբեկյան (19-րդ դար), լրագրող։


== Ծանոթագրություններ ==
Դաշնային նշանակության քաղաք

Դաշնային նշանակության քաղաք, քաղաքի կարգավիճակ Ռուսաստանում, Ռուսաստանի Դաշնության վարչական միավոր։ Համաձայն Ռուսաստանի Դաշնության սահմանադրության (էջ. 65), այսպիսի կարգավիճակ ունեն երեք քաղաք՝ Մոսկվան, Սանկտ Պետերբուրգը և Սևաստոպոլը։ 
Մոսկվան և Սանկտ Պետերբուրգը երկրի ամենամեծ քաղաքներն են։ Մոսկվան Ռուսաստանի մայրաքաղաքն է, իսկ Սանկտ Պետերբուրգը նախկին մայրաքաղաքը և կարևոր նավահանգստային քաղաք Բալթիկ ծովում։ Սևաստոպոլը գտնվում է Ղրիմի Հանրապետությունում։ Այստեղ է գտնվում  Սևաստոպոլի ռազմածովային բազան՝ Ռուսաստանի Սևծովյան նավատորմի գլխավոր նավահանգիստը։
Այս քաղաքներին բաժին է ընկնում երկրի տարածքի 0,03%-ը, բայց միևնույն ժամանակ այստեղ է ապրում նրա բնակչության 13,15%-ը և բաժին է ընկնում ՀՆԱ-ի մոտ մեկ քառորդը։
Բացի դա, համաձայն Ռուսաստանի Դաշնության և Ղազախստանի Հանրապետության միջև 1995 թվականի դեկտեմբերի 23-ին կնքված, Բայկոնուր քաղաքի կարգավիճակի մասին, միջազգային համաձայնագրի, այս քաղաքին տրվում է Ռուսաստանի Դաշնության դաշնային նշանակության քաղաքի կարգավիճակ մինչև վարձակալության ժամկետի ավարտը՝ 2050 թվականը։ Սակայն Բայկոնուր քաղաքը չունի Ռուսաստանի Դաշնության սուբյեկտի կարգավիճակ, և նրա գործադիր կառավարման մարմինները չեն ներկայացված ՌԴ Դաշնային Խորհուրդում։


== Տեղական ինքնակառավարման առանձնահատկություններ ==
Ի տարբերություն դաշնության այլ սուբյեկտներից, դաշնային նշանակության քաղաքներում կիրառվում է հատուկ տեղական ինքնակառավարման ձև։ Քաղաքների ներսում կազմավորվել են դաշնային նշանակության քաղաքների ներքաղաքային մունիցիպալ տարածքներ, Մոսկվայում դրանք 146-ն են, Սանկտ Պետերբուրգում՝ 111, իսկ Սևաստոպոլում` 9։ Իրենք քաղաքները չեն հանդիսանում մունիցիպալ կազմավորումներ։ Չնայած դրան քաղաքային տնտեսության ամբողջականության պահպանման նպատակով, իրավասությունների որոշ մասը ամրագրված է կենտրոնական կառավարության մարմիններին։


== Ծանոթագրություններ ==


== Արտաքին հղումներ ==
Դաշնային նշանակության քաղաք
Սուրբ Աստվածածին եկեղեցի (Խրխափոր)

Խրխափորի Սուրբ Աստվածածին եկեղեցի, գտնվում է Շահումյանի շրջանի Խարխափուտ գյուղում։ Ադրբեջանի կողմից Շահումյանի շրջանը 1992 թվականին բռնազավթվելուց հետո եկեղեցին գտնվում է Ադրբեջանի հսկողության տակ։


== Պատմություն ==
Սուրբ Աստվածածին եկեղեցին քարաշեն, եռանավ բազիլիկ շինություն է, այն  կառուցվել է 19-րդ դարի վերջերին։

1894 թվականին եկեղեցու շինարարական աշխատանքները դեռ ընթացքի մեջ են եղել՝

Նույն թվականին թերթը նշել է, որ՝


== Շինարարություն ==
Եկեղեցու շինարարական աշխատանքներն ավարտվել են 1899 թվականին, այն օծել է Գանձակի առաջնորդական փոխանորդ Բագրատ վարդապետ Թավաքալյանը։ Օծման արարողությանը մասնակցել են Թիֆլիսի Կուսանաց Սբ․ Ստեփանոս վանքի մայրապետ Փեփրոնե Խուբյան Մելիք Բեգլրարյանցը, կույս Հռիփսիմե Թայիրյանը և այլք։
Եկեղեցու հարավային մուտքից վեր փորագրված է 1873 թվական։ Եկեղեցու շինարարական աշխատանքները փաստացի ավարտվել են միայն 1899 թվականին, ուստի 1873 թվականը շինարարության ավարտի թվական չի կարող համարվել։ Նույն թվականը նաև հիմնադրման թվական չի կարող լինել, քանի որ եկեղեցու կառուցումը սկսվել է 1880-ական թվականների վերջերին։ Բացի այդ Նոր Խրխափորը հիմնվել է 1880-ական թվականների կեսերին և դրանից 10 տարի առաջ ամայի վայրում դժվար կառուցված լիներ եկեղեցի։ 1890-ական թվականներին կիսաշեն եկեղեցում պահվել է մի գրչագիր փոքրիկ ավետարան, որի ստացողները եղել են «Շիրվանայ հինղարացի Մելքումն և եղբարաք Ապրիսն, Փիրպուտաղն»1828 թվականին եկեղեցին փակվել է և սկսվել է նրա օգտագործումն այլ նպատակների համար։


== Ծանոթագրություններ ==


== Արտաքին աղբյուրներ ==
Մռակավանք գրքի 102-ից 104 էջեր Archived 2021-06-02 at the Wayback Machine.
Տոմոմի Կասայ

Տոմոմի Կասայ (ճապ.՝ 河西 智美, նոյեմբերի 16, 1991(1991-11-16), Տոկիո, Տոկիո, Ճապոնիա), ճապոնացի երգչուհի, AKB48 այդոլ-խմբի նախկին մասնակից։


== Կենսագրություն ==
Տոմոմի Կասայը միացել է AKB48 խմբին 2006 թվականի ապրիլին, այսինքն նա 2-րդ սերնդի մասնակից է, Յուկո Օսիմայի և Սաե Միյադզավայի հետ։
Նոյեմբերի 10-ին Տոմոմի Կասայը հայտարարել է, որ դեկտեմբերի 26-ին Nippon Crown լեյբլում իր առաջին սոլո ելույթը կունենա։ Այդպես նա դարձավ AKB48-ի 9-րդ մասնակիցը, որը հայտարարել է սոլո դեբյուտի մասին։ Նրա թողարկման արարողությունը AKB48-ից տեղի է ունեցել 2013 թվականի մայիսի 3-ին։


== Սոլո սկավառակագրություն ==


=== Սինգլներ ===


===== Տեսահոլովակներ =====


== Ծանոթագրություններ ==
Վլասովկա (այլ կիրառումներ)

Վլասովկա, կարող է վերաբերել՝

Վլասովկա - գյուղ, Ուկրաինայի Խարկովի մարզի Կեգիչևի շրջանում
Վլասովկա - գյուղ, Ուկրաինայի Պոլտավայի մարզի Զենկովի շրջանում
Վլասովկա - քաղաքատիպ ավան, Ուկրաինայի Կիրովոգրադի մարզի Սվետլովոդսկի քաղաքային խորհրդում
(6032) Նոբել

(6032) Նոբել (անգլ.՝ Nobel), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 4-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,419674 ա. մ., առավելագույնը մոտենում է 1,7835 ա. մ. հեռավորության վրա և հեռանում 3,0559 ա. մ.։ Արեգակի շուրջ մեկ ամբողջական պտույտ է կատարում 1374,78 երկրային օրվա ընթացքում, իր ուղեծրով շարժվելով միջինում 0,26186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6032) Նոբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աֆոնկա

Աֆոնկա (ռուս.՝ Афонка), խուտոր Ռուսաստանի Դաշնության Կրասնոդարի երկրամասի Գելենջիկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեգ Շահադե

Գրեգ Շահադե (անգլ.՝ Greg Shahade դեկտեմբերի 22, 1978(1978-12-22)) շախմատի միջազգային վարպետ։ Նա հիմնադրել է Նյու Յորքի վարպետների և Միացյալ Նահանգների շախմատի լիգան:Նա Միացյալ Նահանգների շախմատի ֆեդերացիայի գործադիր խորհրդի նախկին անդամ է, որը իր կրտսեր քույրը Ջենիֆեր Շահադեն վարձել էր, որպես կայքի գործադիր գլխավոր խմբագիր։


== Կարիերա ==
Գրեգը ստացել է բարձրագույն ուսումնական կրթություն, նրա տաղանդը ընդգծված է եղել երեք ազգային առաջնություններում։ Մասնակցել է 1993 թվականին Երիտասարդական ավագ դպրոցների ազգային առաջնության և 1996 թվականին Ավագ դպրոցների առաջնությունում և հաղթող է  ճանաչվել 1996 թվականի Միացյալ Նահանգների պատանեկան օլիմպիական խաղերին։  Նա 1996 թվականին Ջուլիա Ռ.Մերդմանի դպրոցի  գլխավոր շախմատիստն էր:Նա հաղթեց  երբ հաղթեց առաջին  չորս շախմատի առաջնությունները։ Նա արժանացավ հեղինակավոր Սամֆորդ մրցանակին, որը ստացավ «US Chess Trust»-ի կողմից։  Շահադեին տրամադրվեց մոտ 25.000 դոլար՝,հաջորդ մրցաշարերին պատրաստվելու համար։    2001 թվականի հունվարին Բերմուդաում լրացրեց  իր առաջին գրոսմայստերի նորմը։  2006 թվականից նա անցկացրել է ԱՄՆ շախմատի դպրոցի 30 դասընթացներ, որտեղ հինգ  լավագույն շախմատային տաղանդները հրավիրվում են տարբեր գրոսմայստերների դասընթացների : 
Նրա հայրը ՖԻԴԵ-ի վարպետ Միքայել Շահադեն,  մայրը` Դրեքսել համալսարանի քիմիայի պրոֆեսոր  Սալի Սողոմոն։ Նրա քույրը կին գրոսմայստեր Ջենիֆեր Շահադեն է։
Սկսած 2007 թվականի հոկտեմբերից,Գրեգ Շահադեն շախմատային տեսահոլովակներ է պատրաստում ChessVideos.tv- ում։
Նա անցյալում պրոֆեսիոնալ պոկեր խաղացող էր։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Greg's Blog
Full list of Greg's videos on ChessVideos.tv
Greg's current FIDE rating
Greg's current USCF rating
Խախի բերդ

Անվան այլ կիրառումների համար տե՛ս՝ Խախ (այլ կիրառումներ)Խախ, հին բերդ պատմական Մեծ Հայքի Ճահուկ գավառում, ներկայիս Ադրբեջանական Հանրապետության Բաբեկի շրջանի Խախ (այժմ՝ Վայխր)) գյուղից հյուսիսարևելք, լեռան վրա։
Բերդը այժմ ավերված է։


== Պատմություն ==
Ճահուկ բերդը կառուցվել է մ.թ.ա. 18-15-րդ դարերում անմշակ և ճեղքված քարից։ Պարիսպները քարաշեն են, տեղ-տեղ պարիսպների լայնությունը հասնում է 4,5-5 մ։ Լեռնագագաթին և պարիսպների մերձակայքում գտնվում են բերդի այլ ավերակները։ 


== Տես նաև ==
Բաբեկի շրջան
Ճահուկ (Սյունիքի գավառ)


== Ծանոթագրություններ ==
Նատյուրմորտ վարագույրով

«Նատյուրմորտ վարագույրով», Պոլ Սեզանի նկարը, որը ներկայում ընդգրկված է Էրմիտաժի հավաքածուում։
Այս նկարում Սեզանը պատկերել է բուսական զարդանախշով գործվածք, ծաղիկներով նկարազարդված սպիտակ սափոր, երկու ափսեների վրա խնձորներ և նարինջներ, ճմրթված բաց գույնի սփռոց և ճմրթված կիսաթափանցիկ անձեռոցիկ... Սեղանը թվում է ուռուցիկ և մի կողմից բարձրացված։ Արվեստաբան Ա. Դուբեշկոն նշում է. «Սեզանը միտումնավոր է նման խախտում թույլ տալիս հեռանկարում՝ որպես սովորական ակադեմիական նատյուրմորտից հրաժարվելու նշան, որտեղ բոլոր առարկաները դիտարկվում են մեկ անկյան տակ»։ Էրմիտաժի աշխատակիցները նշում են, որ «միևնույն ժամանակ նկարում գերիշխում է ձևերի և գույների հավասարակշռությունը, ինչը ստեղծում է այս նյութական աշխարհի ամբողջականության և կայունության տպավորություն»։
Պետական էրմիտաժի արևմտաեվրոպական կերպարվեստի բաժնի գլխավոր գիտաշխատող, արվեստի պատմության դոկտոր Ալբերտ Կոստենևիչը, 19-20-րդ դարի սկզբի ֆրանսիական արվեստին նվիրված իր էսսեում նկարագրելով նկարը, նշել է.

Նկարը ձեռք է բերել մոսկովյան վաճառական և կոլեկցիոներ Իվան Մորոզովը։ Հոկտեմբերյան հեղափոխությունից հետո նրա հավաքածուն ազգայնացվել է, և այս նկարը, ի թիվս այլոց, հայտնվել է Նոր արևմտյան արվեստի պետական թանգարանում, իսկ 1948 թվայանին թանգարանի լուծարումից հետո այն փոխանցվել է Պետական էրմիտաժին։ 2014 թվականի վերջից ցուցադրվում է Գլխավոր շտաբի շենքում (դահլիճ 410)՝ Սերգեյ Շչուկինի և Մորոզով եղբայրների հիշատակին նվիրված պատկերասրահում։

Բառնսի հիմնադրամի թանգարանում (Փենսիլվանիա, ԱՄՆ) պահվում է 1892-1894 թվականներով թվագրվող «Նատյուրմորտ վարագույրով» անավարտ էտյուդը, որից երևում է, որ նկարի վերջնական տարբերակը ենթարկվել է փոփոխությունների սկզբնական մտահղացման համեմատ։


== Ծանոթագրություններ ==
Սադա (այլ կիրառումներ)

Սադա, կարող է վերաբերել՝

Սադա - գյուղ Հայոց Միջագետքում, իսկ ապա Արևմտյան Հայաստանում, Դիարբեքիրի վիլայեթի Մարդինի գավառում
Սադա - գետ Ռուսաստանում, Բուգաևսկի Շարի վտակը
Սադա - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Սադա - քաղաք և համայնք Իսպանիայում, մտնում է Լա-Կորունյայի մեջ
Սադա - գետ Ռուսաստանում, Լեկմայի վտակը
Սադա - գետ Ռուսաստանում, Չեպցայի վտակը
Նոր մզկիթ (Գաբալա)

Նոր մզկիթ (ադրբ.՝ Yeni məscid), 21-րդ դարի մզկիթ, որը գտնվում է Գաբալայում։ Ադրբեջանի Հանրապետության տարածքում գործող նոր մզկիթներից մեկն է։
Մզկիթը գրանցվել է Ադրբեջանի մշակույթի և զբոսաշրջության նախարարության կողմից` որպես հանրապետական նշանակության պատմական և մշակութային հուշարձան։


== Պատմություն ==
Գաբալայի Նոր մզկիթի շինարարությունը սկսվել է 2010 թվականի մայիսին և մզկիթի շինարարությունը ավարտվել է 2013 թվականի սկզբին։ Մզկիթը կառուցվել է Հեյդար Ալիևի հիմնադրամի հրամանով։ Շինության ընդհանուր մակերեսը կազմում է 715 քմ, իսկ մինարետի բարձրությունը 25 մետր է։ Մզկիթում միևնույն ժամանակ կարող է երկրպագել 600 հոգու, այդ թվում 450 տղամարդիկ և 150 կանայք։
Մզկիթի պատերում և սյուներում Ղուրանից սուրաներն են գրված։ Մզկիթի պատերը զարդարված էին կրոնական խորհրդանիշներով, օգտագործելով ադրբեջանական և արևելյան զարդերի հազվագյուտ օրինակներ։
Մզկիթի բակում տնկվել են դեկորատիվ ծառեր, տեղադրված են ժամանակակից լուսավորության համակարգեր և կառուցվել է երկու շատրվան։
2013 թվականի փետրվարի 28-ին Ադրբեջանի Հանրապետության նախագահ Իլհամ Ալիևը մասնակցել է մզկիթի բացմանը։


== Ծանոթագրություններ ==